nibzard/narodne-novine-full-text-markdown huggingface dataset:
## Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 148/1999 (30.12.1999.), Rješenje o dopuni Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# MINISTARSTVO UNUTARNJIH POSLOVA

Temeljem članka 18. stavka 4. Zakona o oružju ("Narodne novine" br.
69/92., 26/93., 43/93., 29/94., 108/95., 20/97. i 27/99.) ministar unutarnjih
poslova, uz suglasnost ministra zdravstva, donosi

## **RJEŠENJE**

### **O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA**

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine" br. 5/93., 16/93., 59/93., 13/94., 95/95., 17/96., 50/96., 54/96.,
67/96., 110/96., 35/97., 76/97., 87/97., 10/98., 28/98., 40/98., 78/98.,
100/98., 148/98., 161/98., 42/99., 79/99., 86/99., 100/99., 115/99. i 130/99.)
u točki I. iza rednog broja 91. dodaju se brojevi i riječi:

"92. Hrvatski zavod za medicinu rada Zagreb, V. Holjevca 22.;

93. Dom zdravlja "Dr. Ante Franulović", Vela Luka, Kale 1.;

94. Jasenka Brkić, dr. med., spec. medicine rada, djelatnik privatne
prakse u zakupu u Domu zdravlja Zaprešić, Zaprešić, Pavla Lončara 1.;

95. Jadranka Horvat, dr. med., spec. medicine rada, djelatnik privatne
prakse u zakupu u Domu zdravlja Varaždin, Varaždin, Zagrebačka 94.;

96. Dom zdravlja Trogir, Trogir, Kardinala Alojzija Stepinca 17.;

97. Stela Čivrag-Banjac, dr. med., spec. medicine rada, djelatnik privatne
prakse u zakupu u Domu zdravlja Zabok, Zabok, Trg D. Domjanića 6."

II.

Ovo rješenje stupa na snagu osmog dana od dana objave u "Narodnim novinama".

Broj: 511-01-42-34013/3-1998.
Zagreb, 23. prosinca 1999.

Ministar
**mr. Ivan Penić,** v. r.

Rješenje, NN 148/1999-2261
## Pravilnik o izmjenama i dopunama Pravilnika o napredovanju učitelja i nastavnika u osnovnom i srednjem školstvu

### NN 148/1999 (30.12.1999.), Pravilnik o izmjenama i dopunama Pravilnika o napredovanju učitelja i nastavnika u osnovnom i srednjem školstvu

# MINISTARSTVO PROSVJETE I ŠPORTA

Na temelju članka 76. Zakona o osnovnom školstvu ("Narodne novine",
broj 59/90., 27/93. i 7/96.) te članka 83. stavak 3. Zakona o srednjem
školstvu ("Narodne novine", broj 19/92., 27/93. i 50/95.) ministar prosvjete
i športa donio je

## **PRAVILNIK**

### **O IZMJENAMA I DOPUNAMA PRAVILNIKA O NAPREDOVANJU UČITELJA I NASTAVNIKA U OSNOVNOM I SREDNJEM ŠKOLSTVU**

Članak 1.

U Pravilniku o napredovanju učitelja i nastavnika u osnovnom i srednjem
školstvu ("Narodne novine", broj 89/95.) u članku 7. dodaje se stavak 2.
koji glasi:

"Ocjenu rada vjeroučitelja katoličkog vjeronauka daje savjetnik Biskupijskoga
katehetskog ureda, odnosno stručno-pedagoški nadzornik-savjetnik Nacionalnog
katehetskog ureda Hrvatske biskupske konferencije (u daljnjem tekstu: NKU
HBK) uz suglasnost ravnatelja, na osnovi neposrednog uvida u rad i praćenje
rada vjeroučitelja."

Članak 2.

U članku 11. stavku 1. briše se točka na kraju rečenice, stavlja zarez
i dodaju riječi:

"a vjeroučitelja katoličkog vjeronauka savjetnik Biskupijskoga katehetskog
ureda u suradnji sa stručno-pedagoškim nadzornikom-savjetnikom NKU-a HBK
i ravnateljem škole."

Članak 3.

U članku 12. dodaje se stavak 2. koji glasi:

"Iznimno od odredbe stavka 1. ovog članka, vjeroučitelj katoličkog vjeronauka
može steći zvanje mentora ako ima najmanje dvije godine radnog iskustva
te ako ispunjava ostale uvjete iz stavka 1. podstavka 2. - 4. ovoga članka."

Članak 4.

U članku 13. iza stavka 1. dodaje se stavak 2. koji glasi:

"Iznimno od odredbe stavka 1. ovoga članka, vjeroučitelj katoličkoga
vjeronauka može steći zvanje savjetnika ako ima najmanje tri godine radnoga
iskustva te ako ispunjava ostale uvjete iz stavka 1. podstavka 2. - 4.
ovoga članka."

Članak 5.

U članku 15. stavku 1. na kraju rečenice briše se točka, stavlja se
zarez i dodaju se riječi:

"a za napredovanje vjeroučitelja katoličkoga vjeronauka stručno-pedagoški
nadzornik-savjetnik NKU-a HBK na prijedlog Biskupijskoga katehetskog ureda,
ravnatelja škole ili vjeroučitelja, uz prethodnu potvrdu dijecezanskoga
biskupa."

Članak 6.

U članku 16. u stavku 1. na kraju rečenice briše se točka, stavlja zarez
i dodaju riječi:

"odnosno ocjene rada vjeroučitelja katoličkoga vjeronauka koje donosi
ravnatelj škole uz suglasnost Biskupijskoga katehetskog ureda i učiteljskoga
odnosno vijeća nastavnika, u skladu s člankom 5. i 6. ovoga Pravilnika."

Članak 7.

U članku 17. u stavku 1. briše se točka i dodaju riječi:

"a vjeroučitelja katoličkoga vjeronauka stručno-pedagoški nadzornik-savjetnik
NKU-a HBK u skladu s člankom 5., 6., 8., 9., 10. i 11. ovoga Pravilnika."

Članak 8.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 602-03/99-01/1079
Urbroj: 532-07/1-99-01
Zagreb, 20. prosinca 1999.

Ministrica
**Nansi Ivanišević,** v. r.

Pravilnik, NN 148/1999-2265
## Obvezatne upute VI. o načinu glasovanja osoba s tjelesnom manom, nepismenih osoba, te osoba koje nisu u mogućnosti pristupiti na biračko mjesto

### NN 148/1999 (30.12.1999.), Obvezatne upute VI. o načinu glasovanja osoba s tjelesnom manom, nepismenih osoba, te osoba koje nisu u mogućnosti pristupiti na biračko mjesto

# DRŽAVNO IZBORNO POVJERENSTVO

Temeljem članka 22. stavka 1. točka 2. Zakona o izboru predsjednika
Republike Hrvatske ("Narodne novine", br. 22/92, 42/92 i 71/97) Državno
izborno povjerenstvo Republike Hrvatske propisuje

## **OBVEZATNE UPUTE VI.**

### **O NAČINU GLASOVANJA OSOBA S TJELESNOM MANOM, NEPISMENIH OSOBA, TE OSOBA KOJE NISU U MOGUĆNOSTI PRISTUPITI NA BIRAČKO MJESTO**

1. Glasovanje se obavlja osobno.

Iznimno, birač koji zbog kakve tjelesne mane (slijepe osobe, osobe bez
ruku i slično) ili zato što je nepismen, ne bi mogao glasovati, može temeljem
članka 33. Zakona o izboru predsjednika Republike Hrvatske doći na biračko
mjesto s drugom osobom koja je pismena i koja će po njegovom ovlaštenju
zaokružiti redni broj na glasačkom listiću ispred imena kandidata za predsjednika
Republike Hrvatske za kojeg takav birač glasuje.

2. Kada birač nije u mogućnosti pristupiti na biračko mjesto (jer je
u bolnici, bolestan kod kuće, ili je invalidna ili nepokretna osoba i slično),
ako izrazi želju da glasuje, obavijestit će o tome birački odbor koji će
mu omogućiti glasovanje.

U tu svrhu predsjednik biračkog odbora odredit će najmanje dva člana
ili zamjenike članova koji će birača posjetiti u mjestu gdje se nalazi
i omogućiti mu glasovanje, vodeći računa o tajnosti glasovanja.

Pritom će sam birač staviti glasački listić u omotnicu - kuvertu i zatvoriti
je u prisutnosti članova odbora, koji će je, kad dođu na biračko mjesto
ubaciti u glasačku kutiju.

Napominje se da će glasovanje na opisani način obaviti samo u slučaju
ako je birač dostupan biračkom odboru i kad je biračkom odboru pravovremeno
izrazio svoju želju da glasuje.

3. Glasovanje osoba iz točke 1. i 2. ovih Uputa posebno će se poimenično
iskazati u zapisniku o radu biračkog odbora.

4. Ove Obvezatne upute stupaju na snagu danom objave u "Narodnim novinama".

Klasa: 020-03/99-02/06
Urbroj: 599-99-1
Zagreb, 29. prosinca 1999.

Predsjednik
**Marijan Ramušćak,** v. r.

Uputa, NN 148/1999-2273
## Uredba o dopuni Zakona o otocima

### NN 149/1999 (31.12.1999.), Uredba o dopuni Zakona o otocima

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga
Zastupničkog doma Hrvatskoga državnog sabora (»Narodne
novine«, broj 102/99), Vlada Republike Hrvatske je na sjednici
održanoj 30. prosinca 1999. godine donijela

## UREDBU

### O DOPUNI ZAKONA O OTOCIMA

Članak 1.

U Zakonu o otocima (»Narodne novine«, broj 34/99), u
članku 9. dodaje se novi stavak 5. koji glasi:

»Osobe koje imaju prebivalište na otoku, koji je brodom
ili trajektom povezan s otokom iz stavka 4. ovog članka,
ne plaćaju mostarinu.«.

Članak 2.

Ova Uredba stupa na snagu osmog dana od dana objave u »Narodnim
novinama«.

Klasa: 304-03/98-01/02
Urbroj: 5030114-99-3
Zagreb, 30. prosinca 1999.

Potpredsjednik
**mr. Borislav Škegro,** v. r.

Uredba, NN 149/1999-2276
## Uredba o izmjenama i dopunama Uredbe o ustrojavanju županijskih ureda

### NN 149/1999 (31.12.1999.), Uredba o izmjenama i dopunama Uredbe o ustrojavanju županijskih ureda

# VLADA REPUBLIKE HRVATSKE

Na temelju članka 52. i članka 60. stavka 2. Zakona
o sustavu državne uprave (»Narodne novine«, br.
75/93 i 48/99), Vlada Republike Hrvatske je na sjednici održanoj
30. prosinca 1999. godine, donijela

## UREDBU

### O IZMJENAMA I DOPUNAMA UREDBE O USTROJAVANJU ŽUPANIJSKIH UREDA

Članak 1.

U Uredbi o ustrojavanju županijskih ureda (»Narodne
novine«, br. 116/93, 23/96 i 96/97), u članku 2. stavak
2. mijenja se i glasi:

»Iznimno od odredbe stavka 1. ovoga članka, kad za
to postoji osobita potreba, sjedište pojedinog županijskog
ureda može se utvrditi izvan sjedišta županije,
uz prethodno pribavljeno mišljenje župana.«.

Članak 2.

U članku 6. na kraju rečenice, iza riječi
»socijalne skrbi« briše se točka i stavlja
zarez te dodaju riječi: »zaštitu civilnih žrtava
iz Domovinskog rata te doplatka za djecu.«

Članak 3.

U članku 22. stavku 1. točki 2. podstavak 1. mijenja
se i glasi: »Sjedište ureda je u Križevcima, a
ured ima ispostave u Đurđevcu i Koprivnici.«.

Članak 4.

Župani su dužni uskladiti pravilnike o unutarnjem redu
županijskih ureda s odredbama ove Uredbe, najkasnije u roku
15 dana od njezinog stupanja na snagu.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 015-01/96-01/05
Urbroj: 5030109-99-3
Zagreb, 30. prosinca 1999.

Potpredsjednik
**mr. Borislav Škegro,** v. r.

Uredba, NN 149/1999-2278
## Odluka o obvezi rada županijskih ureda i Gradskog ureda Grada Zagreba za opću upravu na dane 2. i 3. siječnja 2000. godine

### NN 149/1999 (31.12.1999.), Odluka o obvezi rada županijskih ureda i Gradskog ureda Grada Zagreba za opću upravu na dane 2. i 3. siječnja 2000. godine

# VLADA REPUBLIKE HRVATSKE

Na temelju članka 84. stavka 2. Zakona o lokalnoj samoupravi
i upravi (»Narodne novine«, br. 90/92, 94/93, 117/93
i 128/99) i članka 30. stavka 2. Zakona o Vladi Republike
Hrvatske (»Narodne novine«, broj 101/98), Vlada Republike
Hrvatske je na sjednici održanoj 30. prosinca 1999. godine
donijela

## ODLUKU

### O OBVEZI RADA ŽUPANIJSKIH UREDA I GRADSKOG UREDA GRADA ZAGREBA ZA OPĆU UPRAVU NA DANE 2. I 3. SIJEČNJA 2000. GODINE

I.

Županijski uredi za opću upravu i Gradski ured Grada
Zagreba za opću upravu na dane 2. siječnja 2000.
(nedjelja) i 3. siječnja 2000. (ponedjeljak), dotični
službenici koji rade na provjeri i izradi popisa birača,
radit će za vrijeme trajanja glasovanja (od 7 do 19 sati).

II.

Za provedbu ove Odluke zadužuju se župani i gradonačelnica
Grada Zagreba.

III.

Državnim službenicima i namještenicima za dane
navedene u točki I. ove Odluke isplatit će se naknada
za rad u vrijeme blagdana, odnosno za rad u neradne dane, sukladno
odredbama Kolektivnog ugovora.

IV.

Ova Odluka stupa na snagu danom donošenja, a objavit će
se u »Narodnim novinama«.

Klasa: 960-01/99-01/04
Urbroj: 5030109-99-1
Zagreb, 30. prosinca 1999.

Potpredsjednik
**mr. Borislav Škegro,** v. r.

Odluka, NN 149/1999-2279
## Odluka o davanju suglasnosti na Statut Hrvatskog zavoda za telekomunikacije

### NN 149/1999 (31.12.1999.), Odluka o davanju suglasnosti na Statut Hrvatskog zavoda za telekomunikacije

# VLADA REPUBLIKE HRVATSKE

Na temelju članka 5. stavka 16. Zakona o telekomunikacijama
(»Narodne novine«, br. 76/99 i 128/99) i članka
30. stavka 2. Zakona o Vladi Republike Hrvatske (»Narodne
novine«, broj 101/98), Vlada Republike Hrvatske je na sjednici
održanoj 30. prosinca 1999. godine donijela

## ODLUKU

### O DAVANJU SUGLASNOSTI NA STATUT HRVATSKOG ZAVODA ZA TELEKOMUNIKACIJE

I.

Daje se suglasnost na Statut Hrvatskog zavoda za telekomunikacije,
kojeg je donijelo Upravno vijeće Javne ustanove Hrvatskog
zavoda za telekomunikacije na sjednici održanoj 22. prosinca
1999. godine.

II.

Ova Odluka stupa na snagu danom donošenja, a objavit će
se u »Narodnim novinama«.

Klasa: 023-03/99-03/29
Urbroj: 5030114-99-3
Zagreb, 30. prosinca 1999.

Potpredsjednik
**mr. Borislav Škegro,** v. r.

Odluka, NN 149/1999-2280
## Rješenje o razrješenju Dominika Filipovića dužnosti pomoćnika ministra pomorstva, prometa i veza

### NN 149/1999 (31.12.1999.), Rješenje o razrješenju Dominika Filipovića dužnosti pomoćnika ministra pomorstva, prometa i veza

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
42. stavka 2. Zakona o sustavu državne uprave (»Narodne
novine«, br. 75/93, 92/96 i 48/99), Vlada Republike Hrvatske
je na sjednici održanoj 30. prosinca 1999. godine donijela

## RJEŠENJE

### O RAZRJEŠENJU POMOĆNIKA MINISTRA POMORSTVA, PROMETA I VEZA

Razrješuje se DOMINIK FILIPOVIĆ dužnosti pomoćnika
ministra pomorstva, prometa i veza, radi odlaska na novu dužnost.

Klasa: 080-02/99-02/110
Urbroj: 50304/2-99-01
Zagreb, 30. prosinca 1999.

Potpredsjednik
**mr. Borislav Škegro,** v. r.

Rješenje, NN 149/1999-2281
## Rješenje o imenovanju Dominika Filipovića ravnateljem Hrvatskog zavoda za telekomunikacije

### NN 149/1999 (31.12.1999.), Rješenje o imenovanju Dominika Filipovića ravnateljem Hrvatskog zavoda za telekomunikacije

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
5. stavka 17. Zakona o telekomunikacijama (»Narodne novine«,
br. 67/99 i 128/99), Vlada Republike Hrvatske je na sjednici održanoj
30. prosinca 1999. godine donijela

## RJEŠENJE

### O IMENOVANJU RAVNATELJA HRVATSKOG ZAVODA ZA TELEKOMUNIKACIJE

Imenuje se DOMINIK FILIPOVIĆ ravnateljem Hrvatskog zavoda
za telekomunikacije na vrijeme od četiri godine.

Klasa: 080-02/99-01/207
Urbroj: 50304/2-99-01
Zagreb, 30. prosinca 1999.

Potpredsjednik
**mr. Borislav Škegro,** v. r.

Rješenje, NN 149/1999-2282
## Rješenje o imenovanju Vladimira Dobrića zamjenikom ravnatelja Hrvatskog zavoda za telekomunikacije

### NN 149/1999 (31.12.1999.), Rješenje o imenovanju Vladimira Dobrića zamjenikom ravnatelja Hrvatskog zavoda za telekomunikacije

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
5. stavka 17. Zakona o telekomunikacijama (»Narodne novine«,
br. 67/99 i 128/99), Vlada Republike Hrvatske je na sjednici održanoj
30. prosinca 1999. godine donijela

## RJEŠENJE

### O IMENOVANJU ZAMJENIKA RAVNATELJA HRVATSKOG ZAVODA ZA TELEKOMUNIKACIJE

Imenuje se VLADIMIR DOBRIĆ zamjenikom ravnatelja Hrvatskog
zavoda za telekomunikacije na vrijeme od četiri godine.

Klasa: 080-02/99-01/209
Urbroj: 50304/2-99-01
Zagreb, 30. prosinca 1999.

Potpredsjednik
**mr. Borislav Škegro,** v. r.

Rješenje, NN 149/1999-2283
## Odluka Ministarstva obrane Urbroj: 512-01-99-2002 od 20. prosinca 1999.

### NN 149/1999 (31.12.1999.), Odluka Ministarstva obrane Urbroj: 512-01-99-2002 od 20. prosinca 1999.

# MINISTARSTVO OBRANE

Na temelju članka 22. Zakona o obrani (»Narodne novine«,
br. 74/93, 57/96, 31/98) i točke III. Odluke o davanju
ovlaštenja Ministarstvu obrane za upravljanje stanovima,
garažama i poslovnim prostorom u vlasništvu Republike
Hrvatske (»Narodne novine«, br. 56/92), ministar obrane
donosi

## ODLUKU

1. Visina slobodno ugovorene najamnine koju plaćaju najmoprimci
iz članka 30. stavak 2. Zakona o najmu stanova (»Narodne
novine«, br. 91/96, 48/98 i 66/98), a koji na temelju članka
31. stavka 2. Zakona nemaju pravo na zaštićenu najamninu,
utvrđuje se u iznosu od 15 kn/m² stambenog prostora.

2. Slobodno ugovorena najamnina za službene stanove kojima
upravlja Ministarstvo obrane utvrđuje se u visini dvostrukog
mjesečnog iznosa za zajedničku pričuvu što
se plaća u stambenoj zgradi u kojoj se stan nalazi.

3. Izmjena najamnine iz točke 1. ove Odluke provodi se
sukladno s člankom 10. Zakona o najmu stanova.

4. Naknada za korištenje stanom koju, kao predujam najamnine,
plaćaju korisnici stana u slučajevima propisanim
člankom 34. Zakona o najmu stanova, utvrđuje se u iznosu
od 1,92 kn/m².

5. Danom primjene ove Odluke prestaje važiti Pravilnik o
utvrđivanju visine stanarine za stanove u vlasništvu
Republike Hrvatske kojima upravlja Ministarstvo obrane (»Narodne
novine«, br. 30/95).

6. Ova Odluka stupa na snagu danom objave u »Narodnim novinama«,
a primjenjuje se od 1. siječnja 2000. godine.

Urbroj: 512-01-99-2002
Zagreb, 20. prosinca 1999.

Ministar obrane
**Pavao Miljavac,** v. r.

Odluka, NN 149/1999-2284
## Uredba o dopuni Uredbe o broju igračnica koje mogu trajno ili povremeno poslovati na području Republike Hrvatske

### NN 1/2000 (4.1.2000.), Uredba o dopuni Uredbe o broju igračnica koje mogu trajno ili povremeno poslovati na području Republike Hrvatske

# VLADA REPUBLIKE HRVATSKE

Na temelju članka 37. stavka 2. Zakona o igrama na sreću
(»Narodne novine«, broj 36/98), Vlada Republike Hrvatske
je na sjednici održanoj 30. prosinca 1999. godine donijela

## UREDBU

### O DOPUNI UREDBE O BROJU IGRAČNICA KOJE MOGU TRAJNO ILI POVREMENO POSLOVATI NA PODRUČJU REPUBLIKE HRVATSKE

Članak 1.

U Uredbi o broju igračnica koje mogu trajno ili povremeno
poslovati na području Republike Hrvatske (»Narodne
novine«, broj 127/98), u članku 1. dodaju se dva nova
stavka koji glase:

»U broj igračnica iz stavka 1. ovog članka
ne ulaze igračnice za koje Vlada Republike Hrvatske daje
pravo priređivanja Hrvatskoj lutriji d.o.o.

Ugovore o koncesiji za priređivanje posebnih igara na sreću
u igračnicama u ime Vlade Republike Hrvatske zaključuje
Ministarstvo financija.«

Članak 2

Ova Uredba stupa na snagu danom objave u »Narodnim novinama«.

Klasa: 460-01/98-01/02
Urbroj: 5030114-99-1
Zagreb, 30. prosinca 1999.

Potpredsjednik
**mr. Borislav Škegro,** v. r.

Uredba, NN 1/2000-2
## Uredba o određivanju granice pomorskog dobra na dijelu k.o. Donje polje - Zablaće

### NN 1/2000 (4.1.2000.), Uredba o određivanju granice pomorskog dobra na dijelu k.o. Donje polje - Zablaće

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, broj 17/94, 74/94 i 43/96), Vlada Republike Hrvatske
je na sjednici održanoj 30. prosinca 1999. godine, donijela

## UREDBU

### O ODREĐIVANJU GRANICE POMORSKOG DOBRA NA DIJELU k.o. DONJE POLJE - ZABLAĆE

Članak 1.

Ovom Uredbom određuje se granica pomorskog dobra na dijelu
k.o. Donje Polje - Zablaće, na području uvale Škar.

Članak 2.

Granica pomorskog dobra iz članka 1. ove Uredbe započinje
u točki 1, dodirna točka kopna i mora i ide u točku
2 na ogradnom suhozidu. Iz točke 2 granica dalje prati
paralelno na 3 (tri) metra udaljenosti južnu ivicu šumskog
puta, prolazeći pri tome kroz točke 3, 4 i 5 do točke
6 (stari drveni stup od struje). Iz točke 6 granica ide
u točku 7 (stari drveni stup od struje) iz kojeg dalje
nastavlja u točku 8 koja je presjek produžetka pravca
određenog točkama 6 i 7 sa sjeverozapadnom ivicom javnog
neasfaltiranog puta. Iz točke 8 granica prati sjeverozapadnu
ivicu javnog puta do točke 9 iz koje se okomito na obalnu
crtu spušta u točku 10 (dodirna točka kopna
i mora), gdje i završava, a sve kako je nacrtano i označeno
u grafičkom prilogu, na kopiji katastarskog plana k.o.
Donje Polje - Zablaće, u mjerilu 1:2904 i na snimci stvarnog
stanja u mjerilu 1:1000.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe, nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/99-02/15
Urbroj: 5030116-99-3
Zagreb, 30. prosinca 1999.

Potpredsjednik
**mr. Borislav Škegro,** v. r.

Uredba, NN 1/2000-3
## Uredba o određivanju granice pomorskog dobra na dijelu k.o. Kraljevica

### NN 1/2000 (4.1.2000.), Uredba o određivanju granice pomorskog dobra na dijelu k.o. Kraljevica

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, broj 17/94, 74/94 i 43/96), Vlada Republike Hrvatske
je na sjednici održanoj 30. prosinca 1999. godine, donijela

## UREDBU

### O ODREĐIVANJU GRANICE POMORSKOG DOBRA NA DIJELU k.o. KRALJEVICA

Članak 1.

Ovom Uredbom određuje se granica pomorskog dobra na dijelu
k.o. Kraljevica, za područje Obale Kralja Tomislava.

Članak 2.

Granica pomorskog dobra iz članka 1. ove Uredbe započinje
na morskoj obali u točki 1. koju čini presjek morske
obale sa produžetkom pravca ogradnog zida Lječilišta
za alergijske bolesti i rehabilitaciju Kraljevica (u daljnjem
tekstu: Lječilište). Od točke 1 granica ide
u smjeru sjeveroistoka produžetkom pravca ogradnog zida Lječilišta
do točke 2 odnosno do obalnog potpornog zida. Od točke
2 granica nastavlja u istom smjeru preko ulazne željezne
ograde te nadalje ogradnim zidom Lječilišta od njegovog
početka 12,00 metara do točke 3. U točki
3 granica se lomi pod pravim kutom, siječe put za Carevo
i u točki 4 izbija na kopneni rub puta uz more. Od točke
4 granica ide u smjeru jugoistoka prateći kopneni rub puta
uz more, te dolazi do točke 5 od koje granica nastavlja
rubom visokog potpornog zida bivše Bolnice Kraljevica (u
daljnjem tekstu ex Bolnica). Od točke 5 granica prati rub
visokog potpornog zida ex Bolnice sve do točke 6 od kuda
nastavlja kopnenim rubom puta uz more do točke 7. Od točke
7 granica nastavlja niskim zidićem ujedno kopnenim rubom
puta uz more do točke 8 gdje se niski zidić sastaje
sa kamenim potpornim zidom ceste za luku otvorenu za javni promet
Kraljevica (u daljnjem tekstu: luka Kraljevica). Od točke
8 granica nadalje prati kameni potporni zid ceste za luku Kraljevica
do njenog završetka odnosno točke 9. Od točke
9 granica nastavlja do loma obalnog zida odnosno točke
10 gdje za područje Obale kralja Tomislava u Kraljevici
i završava, a sve kako je nacrtano i označeno u grafičkom
prilogu na kopiji katastarskog plana k.o. Kraljevica, broj lista
katastarskog plana 54, 55 u mjerilu 1:1000, i na snimci stvarnog
stanja, u mjerilu 1:1000.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe, nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/99-02/45
Urbroj: 5030116-99-1
Zagreb, 30. prosinca 1999.

Potpredsjednik
**mr. Borislav Škegro,** v. r.

Uredba, NN 1/2000-4
## Uredba o određivanju granice pomorskog dobra na dijelu k.o. luka Šipan

### NN 1/2000 (4.1.2000.), Uredba o određivanju granice pomorskog dobra na dijelu k.o. luka Šipan

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, broj 17/94, 74/94 i 43/96), Vlada Republike Hrvatske
je na sjednici održanoj 30. prosinca 1999. godine, donijela

## UREDBU

### O ODREĐIVANJU GRANICE POMORSKOG DOBRA NA DIJELU k.o. LUKA ŠIPAN

Članak 1.

Ovom Uredbom određuje se granica pomorskog dobra na dijelu
k.o. Luka Šipan, za dio otoka Jakljana.

Članak 2.

Granica pomorskog dobra iz članka 1. ove Uredbe prolazi
sljedećim koordinatnim točkama:

```

 		Y 		X

 1. 	6486219,7 	4732651,9

 2. 	6486210,5 	4732639,0

 3. 	6486231,4 	4732623,9

 4. 	6486277,3 	4732590,4

 5. 	6486350,3 	4732533,5

 6. 	6486373,9 	4732514,0

 7. 	6486387,2 	4732506,9

 8. 	6486396,4 	4732503,3

 9. 	6486419,2 	4732502,8

10. 	6486440,3 	4732522,2

11. 	6486451,1 	4732532,0

12. 	6486497,6 	4732561,9

13. 	6486516,6 	4732578,5

14. 	6486521,3 	4732583,4

15. 	6486523,8 	4732586,9

16. 	6486526,0 	4732592,1

17. 	6486526,4 	4732617,1

18. 	6486516,6 	4732624,5

19. 	6486517,9 	4732633,5

20. 	6486522,2 	4732648,1

21. 	6486525,3 	4732655,6

22. 	6486528,5 	4732670,2

23. 	6486544,7 	4732700,2

24. 	6486522,9 	4732745,0

25. 	6486499,6 	4732749,8

26. 	6486479,2 	4732764,0

27. 	6486475,3 	4732781,8

28. 	6486476,4 	4732832,9

29. 	6486467,7 	4732832,5
```

sve kako je nacrtano i označeno u grafičkom prilogu,
na kopiji katastarskog plana k.o. Luka Šipan, broj lista
plana 9 u mjerilu 1:2880 i na snimci stvarnog stanja u mjerilu
1:500.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/99-02/46
Urbroj: 5030116-99-1
Zagreb, 30. prosinca 1999.

Potpredsjednik
**mr. Borislav Škegro,** v. r.

Uredba, NN 1/2000-5
## Odluka o davanju koncesija za povremeno priređivanje igara na sreću u igračnicama

### NN 1/2000 (4.1.2000.), Odluka o davanju koncesija za povremeno priređivanje igara na sreću u igračnicama

# VLADA REPUBLIKE HRVATSKE

Na temelju članka 10. stavka 2. Zakona o igrama na sreću
(»Narodne novine«, broj 36/98), te utvrđenih rezultata
javnog natječaja za dodjelu koncesija za trajno i povremeno
priređivanje igara na sreću u igračnicama na
području Republike Hrvatske, objavljenog u dnevnom tisku
29. listopada 1999. godine, Vlada Republike Hrvatske je na sjednici
održanoj 30. prosinca 1999. godine donijela

## ODLUKU

### O DAVANJU KONCESIJA ZA POVREMENO PRIREĐIVANJE IGARA NA SREĆU U IGRAČNICAMA

I.

Daje se koncesija za povremeno priređivanje igara na sreću
u igračnicama, u trajanju od 10 godina, sljedećim
trgovačkim društvima:

1. trgovačkom društvu »Casino Maestral«
d.d., Novigrad, Rivarella bb

- za igračnicu u Rabu, Gornja ulica 3,

2. trgovačkom društvu »Hrvatska lutrija«
d.o.o., Zagreb, Ul. grada Vukovara 72

- za igračnicu u Rijeci, Krešimirova ulica 16,

3. trgovačkom društvu »Hrvatska lutrija«,
d.o.o., Zagreb, Ul. grada Vukovara 72

- za igračnicu u Varaždinu, hotel »Turist«,
Aleja Kralja Zvonimira 1.

II.

Obvezuju se trgovačka društva iz točke I. ove
Odluke da, na poziv Ministarstva financija, u roku propisanom
odredbama članka 43. Zakona o igrama na sreću, pristupe
potpisivanju koncesijskog ugovora.

III.

Ukoliko trgovačko društvo iz točke I. ove Odluke
ne pristupi potpisivanju koncesijskog ugovora u za to otvorenom
roku, smatrat će se da je odustalo od dobivene koncesije
za priređivanje igara na sreću u igračnicama.

IV.

Ova Odluka stupa na snagu danom donošenja, a objavit će
se u »Narodnim novinama«.

Klasa: 461-03/99-03/02
Urbroj: 5030116-99-3
Zagreb, 30. prosinca 1999.

Potpredsjednik
**mr. Borislav Škegro,** v. r.

Odluka, NN 1/2000-6
## Odluka o davanju koncesija za trajno priređivanje igara na sreću u igračnicama

### NN 1/2000 (4.1.2000.), Odluka o davanju koncesija za trajno priređivanje igara na sreću u igračnicama

# VLADA REPUBLIKE HRVATSKE

Na temelju članka 10. stavka 2. Zakona o igrama na sreću
(»Narodne novine«, broj 36/98), te utvrđenih rezultata
javnog natječaja za dodjelu koncesija za trajno i povremeno
priređivanje igara na sreću u igračnicama na
području Republike Hrvatske, objavljenog u dnevnom tisku
29. listopada 1999. godine, Vlada Republike Hrvatske je na sjednici
održanoj 30. prosinca 1999. godine donijela

## ODLUKU

### O DAVANJU KONCESIJA ZA TRAJNO PRIREĐIVANJE IGARA NA SREĆU U IGRAČNICAMA

I.

Daje se koncesija za trajno priređivanje igara na sreću
u igračnicama, u trajanju od 10 godina, sljedećim
trgovačkim društvima:

1. trgovačkom društvu »G.H.B.« d.o.o., Opatija,
Ul. M. Tita 87

- za igračnicu u vili »Rosalia« u Opatiji, Ul.
M. Tita 87,

2. trgovačkom društvu »Parčina export-import«
d.o.o., Split, Poljana kneza Trpimira 3,

- za igračnicu u Splitu, Poljana kneza Trpimira 3,

3. trgovačkom društvu »Santex« d.o.o., Zagreb,
Slavenskog 4/IX

- za igračnicu u hotelu »Histria« u Puli,

4. trgovačkom društvu »Tankerkomerc« d.d.,
Zadar, Obala kneza Trpimira 2

- za igračnicu u marini u Zadru,

5. trgovačkom društvu »Hrvatska lutrija«
d.o.o., Zagreb, Ul. grada Vukovara 72

- za igračnicu u Dubrovniku, Dr. A. Starčevića
15,

6. trgovačkom društvu »Hrvatska lutrija«
d.o.o., Zagreb, Ul. grada Vukovara 72

- za igračnicu u Splitu, hotel »Split«, Put
Trstenika 19.

II.

Obvezuju se trgovačka društva iz točke I. ove
Odluke da, na poziv Ministarstva financija, u roku propisanom
odredbama članka 43. Zakona o igrama na sreću, pristupe
potpisivanju koncesijskog ugovora.

III.

Ukoliko trgovačko društvo iz točke I. ove Odluke
ne pristupi potpisivanju koncesijskog ugovora u za to otvorenom
roku, smatrat će se da je odustalo od dobivene koncesije
za priređivanje igara na sreću u igračnicama.

IV.

Ova Odluka stupa na snagu danom donošenja, a objavit će
se u »Narodnim novinama«.

Klasa: 461-03/99-03/03
Urbroj: 5030114-99-5
Zagreb, 30. prosinca 1999.

Potpredsjednik
**mr. Borislav Škegro,** v. r.

Odluka, NN 1/2000-7
## Pravilnik o izmjenama i dopunama Pravilnika o uvjetima i načinu korištenja sredstava za kreditiranje razvitka i obnove poljoprivrede

### NN 1/2000 (4.1.2000.), Pravilnik o izmjenama i dopunama Pravilnika o uvjetima i načinu korištenja sredstava za kreditiranje razvitka i obnove poljoprivrede

# MINISTARSTVO POLJOPRIVREDE I ŠUMARSTVA I MINISTARSTVO FINANCIJA

Na temelju točke 7. Odluke o osnivanju Posebnog računa za kreditiranje
razvitka i obnove poljoprivrede (»Narodne novine« br. 54/96), ministar
poljoprivrede i šumarstva i ministar financija donose

## PRAVILNIK

### O IZMJENAMA I DOPUNAMA PRAVILNIKA O UVJETIMA I NAČINU KORIŠTENJA SREDSTAVA ZA KREDITIRANJE RAZVITKA I OBNOVE POLJOPRIVREDE

Članak 1.

U Pravilniku o uvjetima i načinu korištenja sredstava za kreditiranje
razvitka i obnove poljoprivrede (»Narodne novine« broj 55/99 i 96/99) u
članku 6. u stavku 3. briše se točka i stavlja zarez te se dodaje »osim
za program nabave uzgojno valjanih rasplodnjaka nerastova, pastuha, jaraca
i ovnova gdje je minimalni iznos kredita određen njihovom nabavnom cijenom,
program nabave teladi za uzgoj i tov gdje je minimalni iznos kredita 2.500,00
kn, program nabave junica na aukcijama gdje je minimalni iznos kredita
8.000,00 kn te program nabave jarica na aukcijama gdje je minimalni iznos
kredita 8.500,00 kn«.

Članak 2.

U članku 7. u stavku 1., točka 3. briše se riječ »junica« i zamjenjuje
s riječima »ženske teladi« te se dodaje točka »11. za program nabave uzgojno
valjanih nerastova 16 mjeseci. Otplata kredita je u tri obroka: prvi obrok
plaća se iz sredstava poticaja koje vlasnik nerasta ostvaruje po osnovi
nabave nerasta i po osnovi rasplodnog podmlatka, drugi obrok dospijeva
10 mjeseci od prvog dana sljedećeg mjeseca u kojem je zaključen Ugovor,
treći obrok dospijeva 16 mjeseci od prvog dana sljedećeg mjeseca u kojem
je zaključen Ugovor.

U članku 7. u stavku 2. dodaje se točka »3. za uzgoj ženske teladi«,

U članku 7. u stavku 3. iza riječi 1 godina dodaje se »za nabavu uzgojno
valjanih nerastova 90 dana«

Članak 3.

U članku 8. u stavku 1. dodaje se: »kamatna stopa za uzgoj ženske teladi
utvrđuje se u visini 7% godišnje, a za tov teladi 8% godišnje.«

Članak 4.

U članku 14., stavku 2. u točki 2. dodaje se: »Za program nabave nerastova:
2 (dvije) mjenice potpisane od korisnika kredita i jednog jamca.«

Članak 5.

Ovaj Pravilnik stupa na snagu danom objave u »Narodnim novinama«.

Klasa: 011-02/99-01/129
Urbroj: 525-01-99-01
Zagreb, 14. prosinca 1999.

                                                            Ministar
financija                                      Ministar
**mr. Borislav Škegro,**v. r.                 poljoprivrede i šumarstva
                                                                                                                 **mr.
sc. Ivan Đurkić,** v. r.

Pravilnik, NN 1/2000-9
## Pravilnik o izmjenama i dopunama Pravilnika o uvjetima i načinu korištenja sredstava naknade koja se plaća zbog promjene namjene poljoprivrednog zemljišta

### NN 1/2000 (4.1.2000.), Pravilnik o izmjenama i dopunama Pravilnika o uvjetima i načinu korištenja sredstava naknade koja se plaća zbog promjene namjene poljoprivrednog zemljišta

# MINISTARSTVO POLJOPRIVREDE I ŠUMARSTVA

Na temelju članka 27. stavka 3. Zakona o poljoprivrednom zemljištu -
pročišćeni tekst (»Narodne novine« br. 54/94., 48/95., 19/98. i 105/99.)
ministar poljoprivrede i šumarstva donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA I NAČINU KORIŠTENJA SREDSTAVA NAKNADE KOJA SE PLAĆA ZBOG PROMJENE NAMJENE POLJOPRIVREDNOG ZEMLJIŠTA

Članak 1.

U Pravilniku o uvjetima i načinu korištenja sredstava naknade koja se
plaća zbog promjene namjene poljoprivrednog zemljišta (»Narodne novine«
broj 50/99) članak 3. stavak 3. mijenja se i glasi:

»Najviši iznosi kreditnih sredstava koji se mogu odobriti jesu:

1. za hidromelioracije

|  |  |
| --- | --- |
| površina u ha | kn/ha |
| 1,00-1,50 | 15.000,00 |
| 1,51-2,50 | 13.500,00 |
| 2,51-4,00 | 12.000,00 |
| 4,01 i više | 10.500,00 |

2. za agromelioracije

|  |  |
| --- | --- |
| površina u ha | kn/ha |
| 1,50-2,50 | 10.000,00 |
| 2,51-4,00 | 9.000,00 |
| 4,01 i više | 8.000,00 |

3. za okrupnjavanje - 10.000,00 kn/ha

U članku 3. iza stavka 3. dodaje se stavak 4. koji glasi:

»Obračun najvišeg iznosa kredita obavlja se na način da se:

- ukupna površina zemljišta za čije uređenje se traži kredit rasporedi
po pripadajućim kategorijama sukladno tablicama iz točke 1. i 2. stavka
3. ovog članka

- izračunaju se iznosi za pojedinu kategoriju,

- zbroj iznosa po kategorijama daje najviši mogući iznos kredita za
uređenje zemljišta na konkretnoj površini iz kreditnog zahtjeva.«

Članak 2.

U članku 4. stavak 1. mijenja se i glasi:

»Udio sredstava kredita u predračunskoj vrijednosti iznosi do 80%, a
za područje posebne državne skrbi do 100%.«

Članak 3.

U članku 6. točka 2. mijenja se i glasi:

»2. kamatna stopa utvrđuje se u visini 6% godišnje, a za područje posebne
državne skrbi 4% godišnje,«

Članak 4.

U članku 10. iza stavka 3. dodaje se stavak 4. koji glasi:

»Fizičke i pravne osobe koje obavljaju ili će obavljati poljoprivrednu
djelatnost na području posebne državne skrbi uz zahtjev za kredit obavezno
prilažu:

1. izjavu da će odobreni kredit namjenski iskoristiti na području posebne
državne skrbi;

2. potvrdu nadležnog tijela da je područje iz točke 1. područje posebne
državne skrbi.«

Članak 5.

U članku 15. stavku 2. briše se točka iza riječi »Ministarstvo« i dodaju
se riječi: »sukladno članku 45. i 52. Zakona o poljoprivrednom zemljištu.«

Članak 6.

Ovaj Pravilnik stupa na snagu danom objave u »Narodnim novinama«.

Klasa: 011-02/99-1/130
Urbroj: 525-01-99-01
Zagreb, 21. prosinca 1999.

Ministar
poljoprivrede i šumarstva
**mr. sc. Ivan Đurkić,** v. r.

Pravilnik, NN 1/2000-10
## Pravilnik o izmjenama pravilnika o visini i načinu plaćanja naknade za pokrivanje troškova nadzora i utvrđivanja zdravstvene ispravnosti namirnica i predmeta opće uporabe koji se uvoze u Republiku Hrvatsku

### NN 2/2000 (7.1.2000.), Pravilnik o izmjenama pravilnika o visini i načinu plaćanja naknade za pokrivanje troškova nadzora i utvrđivanja zdravstvene ispravnosti namirnica i predmeta opće uporabe koji se uvoze u Republiku Hrvatsku

# MINISTARSTVO ZDRAVSTVA

Na temelju članka 35. stavka 2. Zakona o zdravstvenoj ispravnosti
i zdravstvenom nadzoru nad namirnicama i predmetima opće
uporabe (»Narodne novine«, broj 1/97 - pročišćeni
tekst) ministar zdravstva donosi

## PRAVILNIK

### O IZMJENAMA PRAVILNIKA O VISINI I NAČINU PLAĆANJA NAKNADE ZA POKRIVANJE TROŠKOVA NADZORA I UTVRĐIVANJA ZDRAVSTVENE ISPRAVNOSTI NAMIRNICA I PREDMETA OPĆE UPORABE KOJI SE UVOZE U REPUBLIKU HRVATSKU

Članak 1.

U Pravilniku o visini i načinu plaćanja naknade za
pokrivanje troškova nadzora i utvrđivanje zdravstvene
ispravnosti namirnica i predmeta opće uporabe koji se uvoze
u Republiku Hrvatsku (»Narodne novine«, broj 7/94) članak
5. mijenja se i glasi:

»Članak 5.

Visina naknade za pokrivanje troškova nadzora utvrđuje
se zavisno o vrsti pošiljke, količini pošiljke
te o načinu prijevoza i iznosi za:

A

1. komadne pošiljke od 1 do 5 paketa 15,00 kuna;

2. komadne pošiljke od 5 do 50 paketa 20,00 kuna;

3. od 50 paketa na više 30,00 kuna.

B

1. kamionske pošiljke i za pošiljke u kontejnerima do
5 tona, 50,00 kuna;

2. kamionske pošiljke i za pošiljke u kontejnerima iznad
5 tona, 70,00 kuna;

3. vagonske pošiljke: za prvi vagon 100,00 kuna, za svaki
sljedeći vagon naknada iznosi 50,00 kuna, ali ukupni iznos
naknade ne može biti veći od 2.000,00 kuna;

4. brodske pošiljke do 1.000 tona naknada iznosi 1.000,00
kuna, za brodske pošiljke od 1.000 do 10.000 tona naknada
iznosi 2.000,00 kuna, a za brodske pošiljke preko 10.000
tona naknada iznosi 4.000,00 kuna.

C

Za avionske pošiljke koje se uvoze primjenjuje se točka
A članka 5. ovoga Pravilnika.«

Članak 2.

U članku 7. riječi: »30.000 HRD« zamjenjuju
se riječima: »30,00 kuna«.

Članak 3.

U članku 8. riječi: »Državnog proračuna
na račun broj: 30100-840-000-621238 pozicija: »Ostali
prihodi Državnog proračuna - Pristojbe za izdane dozvole
za prijelaz državne granice« zamjenjuju se riječima:
»Ministarstva zdravstva Republike Hrvatske na račun
broj: 30102-637-2806 s pozivom na broj:

05-7137 - (u nastavku za pravne osobe upisati matični broj
dodijeljen od Državnog zavoda za statistiku, a za fizičke
osobe jedinstveni matični broj građana).«

Članak 4.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/99-01/0136
Urbroj: 534-02-30-99-0001
Zagreb, 27. prosinca 1999.

Ministar
**prof. dr. sc. Željko Reiner,** v. r.

Pravilnik, NN 2/2000-14
## Rješenje o dopuni rješenja o određivanju zdravstvenih ustanova za obavljanje poslova provjere opće zdravstvene te posebne duševne i tjelesne sposobnosti zaštitara,privatnih detektiva i zaposlenika"

### NN 2/2000 (7.1.2000.), Rješenje o dopuni rješenja o određivanju zdravstvenih ustanova za obavljanje poslova provjere opće zdravstvene te posebne duševne i tjelesne sposobnosti zaštitara,privatnih detektiva i zaposlenika"

# MINISTARSTVO ZDRAVSTVA

Na temelju članka 84. stavka 2. Zakona o zaštiti osoba
i imovine (»Narodne novine«, broj 83/96) ministar zdravstva
donosi

## RJEŠENJE

### O DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE POSLOVA PROVJERE OPĆE ZDRAVSTVENE TE POSEBNE DUŠEVNE I TJELESNE SPOSOBNOSTI ZAŠTITARA, PRIVATNIH DETEKTIVA I ZAPOSLENIKA ZAŠTITARSKIH SLUŽBI TE OPĆE ZDRAVSTVENE SPOSOBNOSTI OSNIVAČA I ČLANOVA TRGOVAČKIH DRUŠTAVA

Članak 1.

U članku 1. Rješenja o određivanju zdravstvenih
ustanova za obavljanje poslova provjere opće zdravstvene
te posebne duševne i tjelesne sposobnosti zaštitara,
privatnih detektiva i zaposlenika zaštitarskih službi
te opće zdravstvene sposobnosti osnivača i članova
trgovačkih društava (»Narodne novine«, broj
13/97, 26/97, 25/99, 45/99 i 108/99), iza točke 51. dodaju
se točke 52. - 60. koje glase:

»52. Hrvatski zavod za medicinu rada,

Zagreb, V. Holjevca 22

53. Privatna praksa

Specijalistička ordinacija medicine rada

Jadranka Horvat, dr. med. spec. medicine rada

Varaždin, Zagrebačka 94

54. Privatna praksa

Specijalistička ordinacija medicine rada

Jasenka Brkić, dr. med. spec. medicine rada

Zaprešić, Pavla Lončara 1

55. Privatna praksa

Specijalistička ordinacija medicine rada

Milan Šlender, dr. med. spec. medicine rada

Supetar, Mladena Vodanovića 24

56. Privatna praksa

Specijalistička ordinacija medicine rada

Danica Horvat, dr. med. spec. medicine rada

Poreč, M. Gioseffi 2

57. Privatna praksa

Specijalistička ordinacija medicine rada

Azra Huršudić-Radulović, dr. med. spec. medicine
rada

Zagreb, Prilaz baruna Filipovića 11

58. Privatna praksa

Specijalistička ordinacija medicine rada

Mr. sc. Ružica Justra, dr. med. spec. medicine rada

Umag, Edoarda Pascalia 3/a

59. Privatna praksa

Specijalistička ordinacija medicine rada

Verica Sviličić, dr. med. spec. medicine rada

Umag, Edoarda Pascalia 3/a

60. Grupna privatna praksa

»Specijalistička ordinacija medicine rada

Blaženka Blažević Tadić, dr. med., spec.
medicine rada,

Snježana Matoc, dr. med., spec. medicine rada i

Omer Huršudić, dr. med., spec. medicine rada

Sisak, Tomislavova 1.«

Članak 2.

Ovo rješenje stupa na snagu danom objave u »Narodnim
novinama«.

Klasa: 011-01/97-01/20
Urbroj: 534-02-03-99-11
Zagreb, 28. prosinca 1999.

Ministar
**prof. dr. sc. Željko Reiner,** v. r.

Ostalo, NN 2/2000-15
## Rješenje o određivanju zdravstvenih i drugih ustanova za analizu uzoraka krvi i mokraće radi utvrđivanja koncentracije alkohola, prisustva opojnih droga ili psihoaktivnih tvari

### NN 2/2000 (7.1.2000.), Rješenje o određivanju zdravstvenih i drugih ustanova za analizu uzoraka krvi i mokraće radi utvrđivanja koncentracije alkohola, prisustva opojnih droga ili psihoaktivnih tvari

# MINISTARSTVO ZDRAVSTVA

Na temelju članka 19. Pravilnika o načinu i postupku
vađenja krvi i uzimanja mokraće za analizu radi utvrđivanja
koncentracije alkohola, opojnih droga i psihoaktivnih tvari (»Narodne
novine«, broj 107/99) ministar zdravstva uz suglasnost ministra
unutarnjih poslova donosi

## RJEŠENJE

### O ODREĐIVANJU ZDRAVSTVENIH I DRUGIH USTANOVA ZA ANALIZU UZORAKA KRVI I MOKRAĆE RADI UTVRĐIVANJA KONCENTRACIJE ALKOHOLA, PRISUSTVA OPOJNIH DROGA ILI PSIHOAKTIVNIH TVARI

Članak 1.

Određuju se za analizu uzoraka krvi i mokraće radi utvrđivanja
koncentracije alkohola, prisustva opojnih droga ili psihoaktivnih
tvari sljedeće ustanove:

1. Ministarstvo unutarnjih poslova Republike Hrvatske

Centar za kriminalistička vještačenja »Ivan
Vučetić«

2. Zavod za sudsku medicinu i kriminalistiku

Medicinskog fakulteta Sveučilišta u Zagrebu

Članak 2.

Ovo rješenje stupa na snagu danom objave u »Narodnim
novinama«.

Klasa: UP/I-011-01/99-01/68
Urbroj: 534-02-03-99-01
Zagreb, 1. prosinca 1999.

Ministar
**prof. dr. sc. Željko Reiner,** v. r.

Rješenje, NN 2/2000-16
## Odluka o izmjeni Odluke o utvrđivanju popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

### NN 3/2000 (10.1.2000.), Odluka o izmjeni Odluke o utvrđivanju popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

# HRVATSKI ZAVOD ZA ZDRAVSTVENO OSIGURANJE

Na osnovi odredbe članka 14. Statuta Hrvatskog zavoda za
zdravstveno osiguranje (»Narodne novine« broj 1/94),
Upravno vijeće Hrvatskog zavoda za zdravstveno osiguranje
na 18. sjednici, održanoj 28. prosinca 1999. godine, donijelo
je

## ODLUKU

### O IZMJENI ODLUKE O UTVRĐIVANJU POPISA DIJAGNOSTIČKIH I TERAPIJSKIH POSTUPAKA U ZDRAVSTVENIM DJELATNOSTIMA - VREMENSKI I KADROVSKI NORMATIVI

Članak 1.

U Odluci o utvrđivanju Popisa dijagnostičkih i terapijskih
postupaka u zdravstvenim djelatnostima - vremenski i kadrovski
normativi (»Narodne novine« broj 15/92, 29/93, 65/93,
31/95 i 73/99 - u daljnjem tekstu Odluka) u Popisu dijagnostičkih
i terapijskih postupaka u zdravstvenim djelatnostima - vremenski
i kadrovski normativi koji je sastavni dio Odluke pod:

šifrom 71010 u stupcu »Uk. bodovi«, broj »0,28«
zamjenjuje se brojem »0,38«

šifrom 71011 u stupcu »Uk. bodovi«, broj »0,48«
zamjenjuje se brojem »0,68«.

Članak 2.

Ova Odluka stupa na snagu danom objave u »Narodnim novinama«,
a primjenjuje se od 1. studenoga 1999. godine.

Klasa: 025-04/99-01/160
Urbroj: 338-01-04-99-1
Zagreb, 28. prosinca 1999.

Predsjednik Upravnog vijeća
Hrvatskog zavoda za zdravstveno osiguranje
**doc. dr. sc. Mate Ljubičić,** v. r.

Odluka, NN 3/2000-21
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivanu Klampflu iz Ivanca

### NN 3/2000 (10.1.2000.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivanu Klampflu iz Ivanca

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Ivana Klampfla iz Ivanca, Vuglovec
22, podnesen dana 17. prosinca 1999. godine, za izdavanje dozvole
za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 21. prosinca
1999. godine, donijela je sljedeće:

## RJEŠENJE

1. Ivanu Klampflu iz Ivanca, Vuglovec 22, JMBG: 2008973321003
izdaje se dozvola za obavljanje poslova ovlaštenog posrednika
pri trgovini vrijednosnim papirima.

2. Dozvola vrijedi od dana izdavanja, a izdaje se na rok od 1
(jedne) godine, do zaključno 21. prosinca 2000. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 21. prosinca 1999. godine pod rednim brojem
81 (osamdeset jedan).

4. Ovo rješenje objavit će se u »Narodnim novinama«.

Klasa: UP/I-450-08/99-01/127
Urbroj: 567-03/99-03
Zagreb, 21. prosinca 1999.

Predsjednik Komisije
**Ivica Smiljan,** v. r.

Rješenje, NN 3/2000-22
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Mariji Miko iz Orehovice

### NN 3/2000 (10.1.2000.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Mariji Miko iz Orehovice

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.,
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98,
dalje: Zakon), i odredbi članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Marije Miko iz Orehovice, Zrinskih
71, podnesen dana 10. prosinca 1999. godine, za produljenje dozvole
za obavljanje poslova ovlaštenog posrednika pri trgovini
vrijednosnim papirima, na sjednici održanoj dana 21. prosinca
1999. godine, donijela je sljedeće

## RJEŠENJE

1. Mariji Miko iz Orehovice, Zrinskih 71, JMBG: 2301961325517,
produljuje se dozvola za obavljanje poslova ovlaštenog posrednika
pri trgovini vrijednosnim papirima.

2. Dozvola se produljuje na rok od 1 (jedne) godine, do zaključno
21. prosinca 2000. godine.

3. Ovo rješenje upisuje se u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 21. prosinca 1999. godine pod rednim brojem
83 (osamdeset tri).

4. Ovo rješenje objavit će se u »Narodnim novinama«.

Klasa: UP/I-450-08/99-01/122
Urbroj: 567-03/99-02
Zagreb, 21. prosinca 1999.

Predsjednik Komisije
**Ivica Smiljan,** v. r.

Rješenje, NN 3/2000-23